ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ อข./ธ./น. 15/2546เรื่อง การประกอบกิจการอื่นของบริษัทหลักทรัพย์โดยที่มาตรา 98(8) แห่งพระราชบัญญัติหลักทรัพย์และตลาดหลักทรัพย์ พ.ศ. 2535กําหนดห้ามมิให้บริษัทหลักทรัพย์ประกอบกิจการอื่นใดที่มิใช่ธุรกิจหลักทรัพย์ในประเภทที่ได้รับอนุญาต เว้นแต่จะได้รับอนุญาตจากคณะกรรมการ ก.ล.ต. นั้นเพื่อเป็นการส่งเสริมให้มีการจัดอันดับกองทุนรวมและจัดอันดับบริษัทจัดการจึงเห็นควรให้บริษัทหลักทรัพย์สามารถประกอบการดังกล่าวได้ โดยการประกอบการนั้นต้องกระทําอย่างมีมาตรฐาน เป็นธรรม เป็นกลาง และเป็นอิสระ รวมทั้งด้วยความระมัดระวังโดยคํานึงถึงประโยชน์ของผู้ลงทุนเป็นสําคัญด้วย คณะกรรมการ ก.ล.ต. ในการประชุมครั้งที่ 10/2546 เมื่อวันที่ 10 ตุลาคม 2546ได้มีมติอนุญาตให้บริษัทหลักทรัพย์ประกอบธุรกิจการจัดอันดับกองทุนรวมและการจัดอันดับบริษัทจัดการได้ตามหลักเกณฑ์ เงื่อนไข และวิธีการดังต่อไปนี้ข้อ 1 ในประกาศนี้"การจัดอันดับกองทุนรวม" หมายความว่า การให้คําแนะนําหรือความเห็นเกี่ยวกับคุณค่าหรือความเหมาะสมในการลงทุนของกองทุนรวมเชิงเปรียบเทียบ โดยอาจให้สัญลักษณ์หรือเครื่องหมายอื่นใดเพื่อประกอบการให้ความเห็นด้วยก็ได้"การจัดอันดับบริษัทจัดการ" หมายความว่า การให้คําแนะนําหรือความเห็นเกี่ยวกับความสามารถในการประกอบธุรกิจของบริษัทจัดการ โดยอาจให้สัญลักษณ์หรือเครื่องหมายอื่นใดเพื่อประกอบการให้ความเห็นด้วยก็ได้"บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม"ผู้บริหาร" หมายความว่า ผู้บริหารตามประกาศคณะกรรมการกํากับหลักทรัพย์และตลาดหลักทรัพย์ว่าด้วยคุณสมบัติและลักษณะต้องห้ามอย่างอื่นของผู้บริหารของบริษัทหลักทรัพย์"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ 2 ให้บริษัทหลักทรัพย์ที่ไม่ใช่บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุนจะประกอบธุรกิจการจัดอันดับกองทุนรวมได้ต่อเมื่อได้รับความเห็นชอบจากสํานักงานให้เป็นผู้ซึ่งประกอบธุรกิจการจัดอันดับกองทุนรวมเป็นทางค้าปกติตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการประกอบธุรกิจการจัดอันดับกองทุนรวมข้อ 3 ให้บริษัทหลักทรัพย์ประกอบกิจการการจัดอันดับบริษัทจัดการได้ โดยต้องแจ้งต่อสํานักงานตามแบบพร้อมเอกสารหลักฐานตามที่สํานักงานประกาศกําหนด หากสํานักงานไม่ได้แจ้งเป็นอย่างอื่นภายในสี่สิบห้าวันนับแต่วันที่ได้รับแจ้งพร้อมเอกสารหลักฐานถูกต้องครบถ้วน ให้ถือว่าบริษัทหลักทรัพย์ได้รับอนุญาตจากคณะกรรมการ ก.ล.ต. ให้ประกอบกิจการการจัดอันดับบริษัทจัดการได้ โดยต้องปฏิบัติตามหลักเกณฑ์เกี่ยวกับการประกอบกิจการการจัดอันดับบริษัทจัดการตามที่กําหนดไว้ในข้อ 5 และข้อ 6 ด้วยข้อ 4 บริษัทหลักทรัพย์ที่ประสงค์จะประกอบกิจการการจัดอันดับบริษัทจัดการต้องมีคุณสมบัติดังต่อไปนี้1. แสดงได้ว่าหลักเกณฑ์ที่จะใช้ในการจัดอันดับบริษัทจัดการเป็นหลักเกณฑ์ที่มีหลักวิชาการรองรับซึ่งสามารถสะท้อนวัตถุประสงค์ของการจัดอันดับบริษัทจัดการ และไม่ก่อให้เกิดความสําคัญผิดในสาระสําคัญของข้อมูลการจัดอันดับบริษัทจัดการดังกล่าว1. มีโครงสร้างการถือหุ้น โครงสร้างองค์กร โครงสร้างการบริหาร ขอบเขตการประกอบธุรกิจ และผู้บริหาร ที่เชื่อได้ว่าไม่มีส่วนได้เสียอันอาจก่อให้เกิดความไม่เป็นอิสระในการจัดอันดับบริษัทจัดการ และสามารถดําเนินงานได้อย่างเป็นกลางและเป็นธรรมข้อ 5 ในการจัดอันดับบริษัทจัดการ บริษัทหลักทรัพย์ต้องปฏิบัติให้เป็นไปตามหลักเกณฑ์ดังต่อไปนี้(1) ใช้ข้อมูลประกอบการจัดอันดับบริษัทจัดการที่มาจากแหล่งข้อมูลที่น่าเชื่อถือและสามารถอ้างอิงได้(2) จัดอันดับบริษัทจัดการและเผยแพร่ข้อมูลเกี่ยวกับการจัดอันดับบริษัทจัดการด้วยความสุจริต เป็นธรรม เป็นกลาง และเป็นอิสระ รวมทั้งใช้ความระมัดระวังโดยคํานึงถึงผู้รับข้อมูลเป็นสําคัญ(3) ระบุวัตถุประสงค์ในการจัดอันดับบริษัทจัดการ หลักเกณฑ์ที่ใช้ในการจัดอันดับบริษัทจัดการ และคําอธิบายเกี่ยวกับข้อมูลการจัดอันดับบริษัทจัดการ ตลอดจนแสดงคําเตือนเกี่ยวกับความเสี่ยงในการใช้ข้อมูลเกี่ยวกับการจัดอันดับบริษัทจัดการ โดยมีสาระสําคัญของคําเตือนว่า ข้อมูลการจัดอันดับกองทุนเป็นเพียงข้อมูลหนึ่งที่ใช้ประกอบการตัดสินใจลงทุน ผู้ลงทุนควรศึกษารายละเอียดก่อนตัดสินใจลงทุน ไว้ในเอกสารที่จัดทําขึ้นเพื่อเผยแพร่ข้อมูลการจัดอันดับบริษัทจัดการ(4) จัดให้มีบุคลากรที่มีความรู้ความสามารถเป็นผู้ชี้แจงอธิบายข้อมูลการจัดอันดับบริษัทจัดการเมื่อได้รับการซักถาม1. ในกรณีที่มีการใช้สัญลักษณ์หรือเครื่องหมายอื่นใดประกอบการจัดอันดับบริษัทจัดการ สัญลักษณ์หรือเครื่องหมายดังกล่าวจะต้องไม่ขัดต่อกฎหมายหรือศีลธรรมอันดีของประชาชน1. เก็บรักษาข้อมูลเกี่ยวกับการจัดอันดับบริษัทจัดการและข้อมูลที่ใช้ประกอบการพิจารณาการจัดอันดับบริษัทจัดการไว้เป็นเวลาไม่น้อยกว่าสองปีนับแต่วันเผยแพร่ข้อมูลดังกล่าว(7) ห้ามมิให้บริษัทหลักทรัพย์ทําการจัดอันดับบริษัทจัดการใด หากบริษัทหลักทรัพย์หรือผู้บริหารของบริษัทหลักทรัพย์ มีความเกี่ยวข้องหรือมีส่วนได้เสียไม่ว่าโดยทางตรงหรือทางอ้อมกับบริษัทจัดการหรือกองทุนรวมในลักษณะที่จะทําให้บริษัทหลักทรัพย์ขาดความเป็นธรรม เป็นกลาง และเป็นอิสระในการจัดอันดับบริษัทจัดการ1. ห้ามมิให้บริษัทหลักทรัพย์กระทําการใด ๆ อันไม่เหมาะสมจนอาจก่อให้เกิดความเสียหายต่อผู้ใช้ข้อมูล บริษัทจัดการ หรือความเชื่อมั่นในธุรกิจหลักทรัพย์หรือตลาดทุนโดยรวม(9) ให้บริษัทหลักทรัพย์ยื่นรายงานหรือแสดงเอกสารเกี่ยวกับการจัดอันดับบริษัทจัดการตามระยะเวลาหรือเป็นครั้งคราวตามที่สํานักงานกําหนด ในการนี้ สํานักงานจะให้ทําคําชี้แจงเพื่ออธิบายหรือขยายความแห่งรายงานหรือเอกสารนั้นด้วยก็ได้ข้อ 6 ในกรณีที่บริษัทหลักทรัพย์มีความประสงค์จะแก้ไขเปลี่ยนแปลงหลักเกณฑ์ที่ใช้ในการจัดอันดับบริษัทจัดการ และสัญลักษณ์หรือเครื่องหมายอื่นใดที่ใช้ประกอบการจัดอันดับบริษัทจัดการ ให้บริษัทหลักทรัพย์แจ้งให้สํานักงานทราบล่วงหน้าเป็นลายลักษณ์อักษรก่อนการแก้ไขเปลี่ยนแปลง หากสํานักงานไม่ทักท้วงภายในสามสิบวันนับแต่วันที่ได้รับแจ้งกรณีการแก้ไขเปลี่ยนแปลงหลักเกณฑ์ หรือภายในสิบห้าวันนับแต่วันที่ได้รับแจ้งกรณีการแก้ไขเปลี่ยนแปลงสัญลักษณ์หรือเครื่องหมายอื่นใดนั้น ให้บริษัทหลักทรัพย์ดําเนินการแก้ไขเปลี่ยนแปลงหลักเกณฑ์ สัญลักษณ์หรือเครื่องหมายที่ใช้ในการจัดอันดับบริษัทจัดการได้ข้อ 7 ในกรณีที่บริษัทหลักทรัพย์ขาดคุณสมบัติตามข้อ 4 หรือฝ่าฝืนหรือไม่ปฏิบัติตามหลักเกณฑ์ที่กําหนดในข้อ 5 และข้อ 6 ให้การอนุญาตของคณะกรรมการ ก.ล.ต. เป็นอันสิ้นสุดลงทันทีสํานักงานจึงขอแจ้งมติคณะกรรมการ ก.ล.ต. ดังกล่าวให้ทราบโดยทั่วกันประกาศ ณ วันที่ 26 ธันวาคม พ.ศ. 2546(นายประสาร ไตรรัตน์วรกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์